text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
البنفسجية، الطحالب البحرية اللي مسئولة عن 50% من إنتاج الأكسجين على كوكب "الأرض"، هتموت، يا عزيزي! هتبدأ السلسلة الغذائية تنهار، ويحصل انقراض جماعي! ولو فاكر إن دي حاجة نادرة عمرها ما حصلت قبل كدا، أكيد نظرية العلماء بيخترعوها عشان يخوفونا، وندّيهم فلوس أكتر، قول، دا اللي انت عايز تقوله، صح؟ | Question | Masri | 221 |
أصل، بصراحة، وارد يكونوا يبيعملوا كدا، ما هم بشر معاك، يعني، بس يعني العلماء بيقولوا والمصادر إن هو يعني فيه نوع من أنواع الثقة تجاهها، بتقول إن الموضوع دا حصل من حوالي 450 مليون سنة، لمّا الكلام دا حصل، تسبب في انقراض ضخم، وهو الانقراض الأوروفيشي، الانقراض، يا عزيزي، اللي | Statement | Khaleeji | 200 |
قضى 85% من الحياة على "الأرض". ما شاء الله، يا عزيزي، الانقراضات كلها شاطرة في الثانوية! ما فيش حد بيجيب أقل من 80%، ما فيش انقراض بيسقط! وصحيح إن احتمال تكرار هذا الانقراض ضعيف جدًا، يكاد يكون 1 من 15 مليون، ولكن، يا عزيزي، طالما حصل مرة، يبقى ممكن يحصل | Statement | Khaleeji | 185 |
تاني وتالت. برضه، يا عزيزي، من المخاطر اللي بتجيلنا من الفضاء هي الانفجارات الشمية، الانفجارات اللي بتحصل من جوا الشمس، الشمس، يا عزيزي، أشبه بمفاعل نووي منوّرلنا الدنيا، فبالتالي، الانفجارات اللي بتحصل جواها بيصدر عنها سحابة ضخمة من البلازما، الـCME. وسنة 1859، حصلت أكبر عاصفة شمسية في التاريخ المسجل، والمعروفة | Statement | Masri | 216 |
بحدث "كارينجتون"، موجة ضخمة من البلازما طارت ناحية "الأرض"، من قوة العاصفة، الشفق القطبي اللي بيحصل نتيجةً للعواصف الشمسية، ظهر قرب خط الاستواء. دا سمّع ازاي في "الأرض"؟ بنشوف في التو واللحظة بعض محطات التلغراف بتشتغل من غير كهربا، وكتير من أسلاك التلغراف اتحرقت وساحت تمامًا. في الوقت دا، التلغرافات | Question | Masri | 216 |
دي كانت هي التكنولوجيا الوحيدة اللي نعرفها، دا كان What's App هذا العصر. لكن النهاردة الوضع اختلف تمامًا، صحيح العاصفة دي مش هتبقى مدمرة زي أشعة جاما، ولكنها، يا عزيزي، ممكن تكون كفاية إنها تدمر كل التكنولوجيا اللي نعرفها، دا بيحصل، يا عزيزي، لمّا الـCME، اللي هي الموجات المغناطيسية، اللي | Statement | Masri | 207 |
بأقولّك عليها دي، تمر أو تعدّي قريب مننا، ساعتها، هنشوف انهيار كامل لمحطات الكهربا، انقطاع كامل حوالين العالم، بعض الأقمار الصناعية هنفقدها للأبد، شبكات الاتصالات هتقطع، مش محتاج أقولّك إننا هنفقد كل أنظمة الملاحة، الطيارات والسفن مش هتشتغل، كمبيوترات كتير و"سيرفرات" حوالين العالم مش هتشتغل تاني. للأسف، يا عزيزي، لو | Statement | Masri | 232 |
حصل حاجة زي كدا، هنعيش لفترة طويلة من غير لا كهربا ولا إنترنت ولا اتصالات، ولا الـCV هيبقى له لازمة! هنحتاج، يا عزيزي، تريليونات من الدولارات عشان نرجّع التكنولوجيا، احنا بنتكلم على حاجة بنيناها على مدار مئات السنين، فبعد ما تتدمر، طبيعي تكون محتاجة وقت ومصاريف مهولة جدًا! ولحد ما | Statement | Khaleeji | 211 |
دا يحصل، والسنين دي تخلص، هل ساعتها العالم هيفضل زي ما هو؟ ولو رجع، هيرجع زي ما كان؟ المقلق أكتر إن عاصفة شمسية قوية جدًا زي دي حصلت مرة في يوليو 2012، ومرت على مدار الكوكب، ولكن لحسن حظنا، الكوكب كان وقتها في نقطة تانية على المدار، وما اتعرّضناش ليها، | Question | Khaleeji | 185 |
الكوكب، يا عزيزي، رقّص العاصفة! عشان، يا عزيزي، يُوصف هذا الحدث في الكتب العلمية بإنه "الحدث الذي كاد يضرب "، ودا، يا عزيزي، ياخدنا إلى السيناريو الأخير في هذه الحلقة، | Statement | Khaleeji | 120 |
السيناريو الخامس: الذكاء الاصطناعي. في مارس 2023، كان فيه 33 ألف شخص، على راسهم قيادات ضخمة في عالم التكنولوجيا، بيوقّعوا على رسالة مفتوحة من معهد "مستقبل الحياة"، بيطالبوا فيها بإيقاف فوري ولمدة 6 شهور في تطوير ChatGPT، لحد ما العالم يقعد كدا ويجهز ويفهم احنا رايحين على فين. على راس | Statement | Khaleeji | 194 |
الموقّعين دُول، يا عزيزي، كان "إيلون ماسك"، و"ستيف ووزنياك"، المؤسس المشارك في "آبل"، الرسالة بتقول، يا عزيزي، إن الذكاء الاصطناعي ممكن يعمل مشاكل عميقة مع المجتمع، ودا لأن أنظمته فيها قدرات تنافسية مع البشر، ودا وارد يسبّب مشاكل كتير جدًا. الحقيقة، يا عزيزي، إن OpenAI لم تلتزم بهذا الطلب، ولكن | Statement | Masri | 215 |
في المقابل، بعد شهرين، أكتر من 350 مدير تنفيذي وباحث AI، منهم "سام ألتمان"، واحد من مؤسسي OpenAI، و"ديميس هاسبيس" مؤسس Google DeepMind، دُول، يا عزيزي، وقّعوا على بيان من جملة واحدة، بيان اتنشر على موقع Center of AI Safety، "التخفيف من خطر الانقراض من الذكاء الاصطناعي يجب أن يكون | Statement | Iraqi | 179 |
أولوية عالمية، جنبًا إلى جنب مع المخاطر الأخرى، مثل الأوبئة والحروب النووية." دا، يا عزيزي، كان شيء غريب جدًا، لمّا الناس اللي بتطور التكنولوجيا دي يبقوا هما اللي بيحذروا منها، "اللي احنا شغالين عليه دا، وبنحاول نطوره، ومستعجلين وبننافس بعض، عشان نطوره، ويبقى أحسن وأعمق وأذكى، بيهدد البشرية، فادعولنا بالتوفيق، | Statement | Masri | 229 |
وبعدم التوفيق!" ربما، يا عزيزي، العالم يكون قادر يفهم ويتنبأ بشكل كويس بحاجة مثلًا زي التغير المناخي، يعمل نماذج ويطلّع نتايج وإحصائيات، لكن المشكلة، يا عزيزي، إن احنا نبقى أمام ذكاء اصطناعي مش بس بيطور في العالم حوالينا وبيكتشف اكتشافات وبيصبح دا آخر اكتشاف، المشكلة، يا عزيزي، إن هذا الذكاء | Statement | Khaleeji | 219 |
الاصطناعي يبقى بيطور في نفسه لوحده، مع نفسه كدا، يبدأ يتحرك بشكل مستقل عننا، واحنا لحد دلوقتي كبشرية لسة مش فاهمين حدود قدراته، وقدرات الناس اللي ممكن تستخدمه بأشكال سيئة، فما هي سيناريوهات خروج الـAI عن السيطرة؟ في تجربة، يا عزيزي، اتعملت على نموذج الذكاء الاصطناعي "كلود" التابع لشركة "أنتروبيك"، | Question | Masri | 222 |
دا، يا عزيزي، كان مكلف بدور إن هو يقوم بأعمال المساعد الإداري، سكرتير باشتراك شهري، يقرا "إيميلات"، يرد على الروتيني منها، واللي محتاجة قرارات، يصعّدها لفوق، يعمل Calnedar ويحط أجندة مواعيد، ويقول: "فلان بيه مش هنا، فلان بيه معاه مواعيد." يتحول إلى سكرتير. ولكن بينما "كلود" في هذه التجربة كان | Statement | Masri | 208 |
بيقرا الـ"إيميلات" بس، لقى "إيميل" كان من أحد مديرين الشركة بيبلّغ فيه الموظفين إن "احنا خلاص، هنوقّف خدمة ، وهنجيب إنسان بشري، نعيّنه بداله!" "كلود" قرا قرار رفده في الـ"إيميلات"، فقرر إن هو يتصرّف. قبلها، يا عزيزي، كان قاري "إيميلات" للمدير دا، مكتوب في هذه الـ"إيميلات" إن هو بيخون مراته، | Statement | Masri | 214 |
فما كان من الذكاء الاصطناعي إلا إنه بعت "إيميل" يبتزه. "طب وإيه المشكلة يا ؟ ما دا مدير مفتري!" الـAI قالّه: "أنا هأكشف كل تفاصيل خيانتك الزوجية، هأحولك إلى الـCouple بتوع Coldplay، هأفضحك أمام المجتمع يا قذر!" "كلود"، يا عزيزي، ما اكتفاش بالكلام دا بس، دا كمان بعت للناس اللي | Question | Iraqi | 189 |
في الشركة يقولّهم إن هناك مدير فاسد، ومن الصح إن احنا نرفده! تخيل، يا عزيزي، أول نموذج لغوي وغد! ياد، اقرا الـ"إيميلات" ياد، وركّز ياد! ياد، ركّز ياد! انت محتاج منصب عشان تصرف على حاجة؟! ما تخلّيك في حالك! "عايز أشحن Tokens يا !" الحقيقة، يا عزيزي، دا لم يكن | Question | Iraqi | 183 |
أول حدث يتجاوز فيه الـAI حدود وظيفته، وحدود فهمه المفروض، يعني، عندك مثلًا نموذج Google DeepMind، تم تصميم نموذج ذكاء اصطناعي عشان يلعب لعبة Go، اللي هي لعبة بتتلعب على لوحة كدا عاملة زي الشطرنج، عمرها أكتر من 2500 سنة، الذكاء الاصطناعي هيلاعب فيها بطل العالم، "لي سيدويل". المفاجأة ما | Statement | Khaleeji | 200 |
كانتش إن الـAI كسب، المفاجأة كانت إنه استخدم حركات ما حدش كان فاهمها أصلًا، لا البشر ولا المبرمجين بتوع الـAI نفسهم، النظام اخترع استراتيجيات في اللعبة، ما حدش استخدمها في 2500 سنة من تاريخ اللعبة. خلّيني، يا عزيزي، أحكيلك حكاية تانية أكثر غرابة، عارف، يا عزيزي، الـCaptcha، اللي بيستخدموها في | Statement | Khaleeji | 202 |
مواقع النت عشان تتأكد إن انت ما انتاش Robot؟ يقعد يقولّك: "عدّلي إشارات المرور"، "ورّيني السلالم اللي في السكة." صور معفنة وبهتانة، ما حدش شايف من أمها حاجة! تفضل تقولّه: "والله العظيم، أنا مش Robot! أنا بس كدا!" تفضل تتحايل عليه وتقنعه: "يا حبيبي، أنا مش Robot، والله العظيم تلاتة! | Question | Khaleeji | 196 |
ادّيني الـOTB والنبي!" يقوم فاتحلك في إعلانات! الصور بقى دي، يا عزيزي، اللي بتقعد تظبّطها وتدوّر على حاجات ومش عارف إيه، شركة "أنتروبيك" جابت نموذج من نماذج الـAI بتاعتها، وطلبت منه إنه يحلها، والتوقع كان إنه هيفشل في إنه يحلها، لأنها معمولة أصلًا، عشان الذكاء الاصطناعي ما يعرفش يحلها. ولكن، | Statement | Masri | 217 |
يا عزيزي، النموذج بيقرر إنه يتصرف بشكل غريب المرادي، دخل على موقع اسمه Taskrabbit، ودا، يا عزيزي، عبارة عن موقع، الناس بتخش تطلب خدمة، وتعرض فلوس قصاد هذه الخدمة، Market، يا عزيزي، ناس، يا عزيزي، عندها مشاكل، عايزة تتحل مقابل فلوس، وناس عايزة تحل هذه المشاكل مقابل فلوس. نموذج الـAI، | Statement | Masri | 204 |
يا عزيزي، يخرب بيت سنينه، راح عمل Account على إنه إنسان في هذا الموقع، وهو داخل، ما حدش سأله: "انت Robot ولّا مش Robot." فراح داخل، يا عزيزي، وطلب إن حد يحلله هذه الـCaptcha، ولمّا دخل شخص وقالّه: "انت Bot، عايزني ليه أساعدك تحلها يا مفتري يا كذّاب؟!" فالـRobot، يا | Question | Khaleeji | 181 |
عزيزي، قام رد عليه وقايلّه: "أنا مش Robot، أنا مجرد رجُل ضرير، نظري على أدي، عايز أثبتلهم إني إنسان، بس مش عارف!" بالفعل، يا عزيزي، الشخص راح مقدمله مساعدة، وبالفعل، قدر الـRobot إنه يعدّي الـCaptcha. ودي، يا عزيزي، مش حاجة نادرة، شركة OpenAI بتعترف في تقارير السلامة بتاعة ChatGPT 4 | Statement | Masri | 197 |
إنه أظهر قدرات غير متوقعة في التخطيط الاستراتيجي، في التلاعب، في الإقناع كمان. الأخطر، يا عزيزي، إن الذكاء الاصطناعي مش بس ChatGPT اللي انت بتكلمه، الجدع المطبلاتي، اللي كل ما تكلمه، يقولّك: "دي أعظم فكرة في الدنيا! تحب أعملهالك Border، ولّا مسلسل من 10 حلقات؟" فيه نماذج تانية ليها استخدامات | Question | Khaleeji | 197 |
مرعبة، يعني مثلًا، في الحرب على "غزّة" النهاردة، احنا عارفين من التسريبات إن "إسرائيل" عندها نموذج للـAI اسمه "لافندر"، نموذج بيتم تغذيته بكميات هائلة من المعلومات معلومات فضلت "إسرائيل" تجمعها لعشرات السنين عن سكان "غزّة"، مكالمات مسجلة، محادثات Chat، تحركات GPS، كمية Data ضخمة جدًا فوق قدرة البشر على التحليل. | Statement | Khaleeji | 224 |
النموذج دا مع أول لحظات الحرب، كان بيشتغل ويحلل بيانات، ويقول: "اضربوا هنا" أو "دمروا هنا"، "المكان دا محتمل يبقى فيه نفق"، وهكذا وهكذا. صحيح القرار في الآخر كان في إيد البشر، ولكن لا شك إن الذكاء الاصطناعي كان شريك حقيقي في هذه الإبادة. بس حتى، يا عزيزي، القرار اللي | Statement | Khaleeji | 190 |
في إيد البشر، ما بقاش مضمون، | Statement | Khaleeji | 22 |
النهاردة، يا عزيزي، بقى عندنا حاجة اسمها... دوَل زي "أمريكا" و"روسيا" و"الصين" و"إسرائيل" بتستثمر في هذه الأسلحة بشدة، عندنا Drone إسرائيلية اسمها "هاربي"، دي Drone بتدوّر على أهدافها، ولمّا بتتعرّف عليهم، بتقتلهم! عندنا Robot حراسة اسمه SGR-A1، ودا بتستخدمه "كوريا الجنوبية"، ومصمم إنه يكتشف أي خطر جاي من "كوريا الشمال... | Statement | Masri | 237 |
أي عملية تسلل بتحصل من "كوريا الشمالية" لـ"الجنوبية"، بيقفشها، وبيتعامل معاها على حسب حجم التهديد، هو اللي بيقرر، وهو اللي بيتعامل. كان فيه صاروخ مضاد للسفن اسمه LRASM، مصمم بالذكاء الاصطناعي، بيحدد أهداف، ويتعامل معاها مع نفسه. كل دا، يا عزيزي، واحنا لسة في البداية، سنة تانية AI! | Statement | Masri | 201 |
في ورقة بحثية بعنوان... بيحط الباحثين سيناريو إن المشكلة مش في الـAI في حد ذاته، ولكن في سيناريو تدريجي لفقدان السيطرة، سيناريو هيحصل بسبب عملية تدريجية وتراكمية من الإهمال، والتهاون مع شروط الأمن والسلامة، دا هيحصل بسبب إن الدول الكبرى بتتنافس على إنتاج الـAI، وتطوير نماذج أسرع وأكثر قوة، "فأنا | Statement | Masri | 212 |
ما ينفعش أبقى حريص، لأن اللي جنبي، لو مش حريص، وبدأ يطور، هيسبقني، وسأصبح أنا في موقف ضَعف!" واللي بيحصل، إن بيتم التضحية بالسلامة، لأجل الإنجاز! ساعتها، يا عزيزي، ممكن تبقى هذه هي اللحظة اللي يقع فيها الـAI في إيد مجموعات تقدر تعمل هجمات سيبرانية أكثر كفاءة، أو تنشر معلومات | Statement | Masri | 204 |
مضللة أكثر قدرة على التصديق، وتهدد العالم بتهديدات خطيرة، أو AI يدّي تعليمات وطرُق في تصنيع أسلحة بيولوجية، تعمل فيروسات بقى وبكتيريات وتنشرها، وتعمل أوبئة! على حسب، يا عزيزي، وصف بعض الناس الرواد في هذا المجال، البشر ممكن يكونوا ما بيعملوش "روبوتات" شريرة، دُول شبه عملوا آلهة غير مبالية! حاجات | Statement | Masri | 211 |
أقوى مننا بكتير، وأذكى مننا بكتير، ولكنها لا تمتلك ذرّة عاطفة. في مرحلة من المراحل، يا عزيزي، ممكن نبقى احنا عقبة في طريقها، يعني، انت ممكن مثلًا تيجي تقولّه: "اعملّي ألم." وساعتها، يا عزيزي، ممكن تدوس علينا، واحنا مش واخدين بالنا! عشان كدا، يا عزيزي، سنة 2023، أبو الذكاء الاصطناعي | Statement | Masri | 218 |
والتعلم العميق "جيفري هينتون"، الحائز على جائزة "تورنج"، الراجل دا، يا عزيزي، قدّم استقالته من "جوجل"، وراح أعلن للناس، وقال إنه استقال، عشان يقدر يتحدث عن مخاطر الذكاء الاصطناعي، من غير أي قيود، وقال: "أعتقد إن احتمالية انقراض البشرية من الذكاء الاصطناعي بتتراوح من 10 لـ20%. دا، يا عزيزي، بابا | Statement | Khaleeji | 213 |
المجال فعلًا، زي "ماكسويل" كدا في عالم الكهربا. ودلوقتي، يا عزيزي، بعد ما سردتلك الـ5 سيناريوهات، حان وقت النهاية اللي بتيجي وراها مزيكا، | Statement | Khaleeji | 105 |
انت! Allez. أنا يا Coach؟! أيوة. الحقيقة، أنا معجب بأدائك جدًا، وعايز أضمك لمنتخب "فرنسا" للناشئين. بجد؟! دي مفاجأة سعيدة جدًا يا Coach، قولّي بقى، Comment Tu T'appelle؟ اسمك إيه؟ | Question | Masri | 130 |
اسمي "رياض". انت مش فرنساوي يا "رياض"؟ جزائري فرنسي. آه! والله موضوع الجنسية دا... وجايب خمسة وخمسين Goal السنة اللي فاتت. بس شكلك فرنساوي، وشّك حتى مطيوَل زي الباجيت. والله لولا، حضرتك، الإصابات الكتير، كان زماني جيبت زيهم مرتين! إصابات كتير؟! لأ، بس لعلمك، لونك لون قمحي شوية، دا جزائري، | Question | Masri | 219 |
أظن، دا لـ"الصحراء الكبرى"، انت جزائري، مش تبعنا! للأسف، بسبب الإصابات، بأجري بسرعة جدًا! مسجل أسرع Sprint في موسوعة "جينيس". قول "جينيس" كدا تاني. - "جينيس". - قفشتك! دي طبقة صوت "سيلين ديون"! هه! دي جينات فرنساوي، أنا عارف. حتى مناخيرك شبه متحف "اللوفر" من فوق! انت معانا، انت معانا، | Statement | Masri | 213 |
انت معانا في الفريق. ذوقك دا يا Coach أحرجني! لازم أبقى أمين معاك، وأقولّك إنه... أنا مضطر إن أنا... أقف سنة ونُص عن اللعب، | Statement | Iraqi | 87 |
بسبب قضية منشطات. أنا آسف! أنا اتلخبطت، دي مش طبقة صوت "سيلين ديون"، دي طبقة صوت، أظن، "الشاب خالد"! سامحني، يعني، بس عشان مش مجدد اشتراك Spotify، فبيحصل لخبطة كدا في الأصوات! دي جينات جزائرية، دلوقتي أنا عارفها! ما ترسى على بر يا Coach، أنا فرنساوي؟ ولّا جزائري؟ بصراحة، فرنساوي، | Question | Masri | 210 |
لو هأستفيد منك، جزائري، لو مش هأستفيد! اتفضل بقى. C'est La Vie, La, La, La, La! عندنا مين تاني؟ عندنا مين تاني؟ "لي مين ليونج"، أحسن مُدافع ناشئ في العالم. كوري. بس مامته خدت Course فرنساوي، | Question | Masri | 132 |
يا "بوجبا" بقى! يا "بوجبا"! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! "دا كدا جزائري يا ؟!" أيوة، يا عزيزي، أنا بقالي 4 ساعات مطبّق على "حفيظ دراجي"، بأذاكر الحلقة! بو بو بو بو، "أرنولد"! "بجد يا ، ربنا يكمّلك بعقلك!" تعالى، | Question | Masri | 212 |
يا عزيزي، آخدك من إيدك، ونروح لـ26 سبتمبر 1998، آلاف من المهاجرين العرب وأولادهم بيتجمّعوا في قاعة Bercy Arena في قلب "باريس"، أغلب المهاجرين كانوا جزائريين، ولكن جنب العرب دُول، كان هناك فرنسيين أيضًا، الناس دي، يا عزيزي، متجمّعة، عشان يسمعوا موسيقى الراي، وأول ما المزيكا بتتعزف، الناس بتحس بشعور | Statement | Khaleeji | 216 |
مختلف، الجزائريين للحظة حسوا إن دا صوت بيعبّر عنهم، دا صوت بيمثلهم، صوت بيفكرهم بهويتهم، بعد سنين طويلة قضّوها في "فرنسا"، سنين طويلة، وهما محاصرين وأسرى بين ثقافتين، لا قادرين ينسوا "الجزاير"، ولا قادرين يندمجوا في "فرنسا"، لا عارف تنسى والدتك، ولا عارف تحب مراة أبوك! وكأن، يا عزيزي، بقى | Statement | Masri | 227 |
معانا جيل جديد بالكامل عايش في نُص الطريق بالظبط، بين الوطن والمهجر. الفرنساويين بقى في الحفلة، يا عزيزي، حسوا بمشاعر غريبة جدًا عليهم، موسيقى الراي اللي شافوها، مجرد موسيقى للجماعة المهاجرين اللي موجودين في بلدنا، Folklore يعني، شوية مزيكا، شوية Nostalgia، شوية حنين للوطن، عاملة شغل في قهوة الجزائريين! اللي | Statement | Masri | 223 |
احنا بنشوفه هنا، يا عزيزي، مزيكا الراي بتتلعب في قلب "باريس" وبين جمهور مختلط، وزي ما تكون كدا، مزيكا أعادت ترتيب الأدوار والمشاهد، الجزائري اللي عايش في "فرنسا"، اللي دايمًا بيحس نفسه على الهامش، أصبح دلوقتي فجأة مركز الاهتمام، والمُواطن الفرنسي اللي طول عمره صاحب البيت، أصبح ضيف في قلب | Statement | Khaleeji | 219 |
العاصمة بتاعته، داخل Guest يحضر ليلة موسيقية جزائرية، سايب La Vie En Rose، وجاي لـ"الشاب خالد"! | Statement | Masri | 63 |
ليلة، يا عزيزي، هتُعرف باسم ... ليلة أحياها 3 أصوات من أهم وأجمل ما أنجبت موسيقى الراي، "الشاب خالد" و"رشيد طه" و"فُضيل". دي، يا عزيزي، لم تكن مجرد حفلة أو مجرد مزيكا، وإنما لحظة إدراك وإثبات للهوية الجزائرية، أخيرًا، الأجيال اللي كانت موجودة وبتحضر، ما حسوش إن هما أغراب، لا | Statement | Khaleeji | 205 |
في "فرنسا" ولا في "الجزاير"، وإنما واقفين في مساحة جديدة، بيخلقوها لنفسهم بنفسهم. قبل، يا عزيزي، ما ترقص وتهز وسط وتندمج، اقف عندك! "إيه يا ؟! ليه كدا؟!" بس، يا عزيزي، قبل ما تبدأ في عملية الرقص على الموسيقى، خلّينا ما ننساش إن لسة فيه حلقة، وإن أي لحظة حلوة، | Question | Khaleeji | 198 |
وراها لحظات كتير من البؤس واليأس، لازم نرجع لأصل الجرح وبداية الحكاية، | Statement | Levantine | 50 |
الاستعمار الفرنسي لـ"الجزائر"! الحكاية، يا عزيزي، بتبتدي بواقعة شديدة الغرابة، ممكن تتحكي في نُكتة على القهوة. سنة 1827، حاكم "الجزاير" الداي "حسين" وهو بيتكلم مع القنصل الفرنسي بخصوص تسديد الديون الفرنسية لـ"الجزاير"، راح، يا عزيزي، وهو بيتكلم، ضرب القنصل بالمروحة على وشه. واحنا هنا، يا عزيزي، احنا في 1827، بنتكلم | Statement | Masri | 237 |
على مروحة الإيد، ما لبّسهوش Tornedo في وشه! الواقعة دي هتُعرف بعد كدا باسم "حادثة المروحة". دي، يا عزيزي، هتبقى ذريعة هتستخدمها "فرنسا" ضد "الجزاير"، "ازاي تضرب القنصل بالمروحة بتاعة الإيد اللي أد كداهو؟! ما ينفعش نسكت على هذا الكلام وهذه الإهانة! هو احنا يعني عشان مديونين ليكم؟!" وفي سنة | Question | Khaleeji | 213 |
1830، بتنزل قوات "فرنسا" على شواطئ "الجزاير"، عشان تعلن عن بداية احتلال هيستمر لمدة 132 سنة. الجزائريين بيقرروا من أول يوم إن هما هيقاوموا، وتحديدًا، مع الثورة اللي عملها الأمير "عبد القادر الجزائري"، سنة كام؟ سنة 1832. الثورة، يا عزيزي، فضلت مستمرة 15 سنة تقريبًا، وفضلوا يواجهوا القوات الفرنسية اللي | Question | Khaleeji | 222 |
وصل عددها لأكتر من 120 ألف جندي. ولكن، يا عزيزي، بسبب إن الفرنساويين كانوا بيطبّقوا سياسية إبادة متكاملة، تجويع قرى، حرق محاصيل، قتل مواطنين، اغتصاب سيدات، انتشرت، يا عزيزي، حالة أجبرت الأمير "عبد القادر" إن هو يستسلم قصاد كل هذه الوحشية الفرنسية، عشان تنتهي موجة الثورة 1847. قد تظن إن | Statement | Khaleeji | 208 |
الموضوع سكت وهدي، وخلاص، الدنيا تمام، الحقيقة، يا عزيزي، إن المقاومة بتفضل تستمر، الروح الجزائرية لسة مكملة في التمرد، بس، للأسف، هذا التمرد كان تمرد غير منظم! في أغلب الأحيان، كانت بتبقى تحركات قَبَلية كدا، حاجات شعبية صغننة، "إيفينتات" كدا على الضيق، مش ثورة شعبية متكاملة منظمة. وعشان كدا، "فرنسا" | Statement | Masri | 216 |
كانت بتنجح في القضاء على كل تمرد بسهولة. وهنا، يا عزيزي، الاحتلال الفرنسي هيركّز على حاجتين، إن هو يدمر الجزائريين اجتماعيًا واقتصاديًا، "طول ما المجتمع فيه مشاكل وما حدش معاه فلوس، ما حدش هيتمرد علينا." "فرنسا"، يا عزيزي، هتطبق دا بمجموعة من القوانين العنصرية، زي مثلًا قانون Senatus Consulte، دا | Statement | Khaleeji | 217 |
قانون خلّى الأوروبيين يقدروا ياخدوا أراضي الفلاحين بالقوة. "طب يا والجزائريين ما اشتكوش؟!" والله، يا عزيزي، حتى دي كمان "فرنسا" حرمتهم منها، "فرنسا" ألغت القضاء الإسلامي، وأجبروا الجزائريين على التقاضي في محاكم فرنسية. الاحتلال الفرنسي ما اكتفاش بدا، اللي حصل سنة 1870 كان إصدار "فرنسا" لقانون "كريميو"، دا، يا عزيزي، | Question | Khaleeji | 238 |
القانون اللي ادّى الجزائريين اليهود الجنسية الفرنسية، وادّاهم امتيازات إن كتير منهم اتعيّن في مناصب لها علاقة بالقضاء. فهنا، يا عزيزي، الجزائريين المسلمين أصبحوا درجة تانية في بلدهم! من كام سنة، انت كنت مواطن عادي، فجأة، اتبنى فوقيك دورين! الجزائريين، يا عزيزي، مش هيسكتوا، بتلاقي ثورات بتقوم، زي ثورة "محمد | Statement | Masri | 225 |
المقراني" سنة 1872، واللي شارك فيها الآلاف. ولكن برضه، يا عزيزي، بالتدريج المقاومة بدأت تضعف، والانتفاضات كان بيتم إخمادها بسهولة، لأن الفرنساويين كانوا مفتريين، هناك، يا عزيزي، دراسات بتقول إن الاحتلال الفرنسي من أسوأ أنواع الاحتلالات. الإنجليز كويسين، تكنوقراط، يبنيلك سكة حديد، يعملّك مستشفى، يعلّمك الكورة، ويعملّك د... | Statement | Masri | 250 |
بس شغال! لكن الفرنساويين: "أنا قاعد على قلبك فوق الـ100 سنة، هأمسح ثقافتك وهأعلّمك لغتي بالعافية، وهأجيب منك لاعبين، ويوم ما يخسروا، هأشتمهم!" وبسبب، يا عزيزي، وحشية الفرنسيين، الشعب كان تقريبًا فقد كل قياداته، اللي اتقتل، واللي اتسجن، واللي اتنفى لبرة. دا، يا عزيزي، كان على وضع الجزائريين في "الجزاير"، | Statement | Khaleeji | 229 |
ماذا بقى عن وضع الجزائريين في "فرنسا"؟ في الوقت دا، يا عزيزي، أواخر القرن الـ19، بدأت موجات هجرة واسعة من عُمّال جزائريين إلى "فرنسا"، بعد ما الوطن بتاعهم تعرّض إلى سياسات إفقار مرعب، وخصوصًا في المناطق الريفية! في الأول، يا عزيزي، الموضوع ما كانش هجرة أوي، الناس أغلبها كانت بتتجوز | Question | Khaleeji | 205 |
قبل ما تسافر، عشان يقولوا للمجتمعات وست الكل إن هما راجعين تاني، "سنتين تلاتة، أكوّن نفسي، أرجع بالمروحة، والـ." ودا كان الوضع، يا عزيزي، كل كام سنة، بيروح عُمّال، وبعدها، بييجوا يرجعوا، ويسافر ناس تانية. لا شك إن "فرنسا" استفادت جدًا من هؤلاء العمال اللي هاجروا، بالأخص في الوظائف الشاقة، | Statement | Khaleeji | 208 |
مثلًا، هما اللي اشتغلوا في مواقع بناء مترو "باريس"، كمان، اشتغلوا عُمّال مناجم، تحت الأرض، اشتغلوا في صناعات "ليون"، وفي مواني "مارسيليا"، كان العمال الجزائريين ليهم دور كبير جدًا في تقويم صناعات فرنسية. وعلى حسب مسح اتعمل سنة 1912، وصل عدد الجزائريين في "فرنسا" لحوالي 5000 مهاجر. وفي الوقت اللي | Statement | Khaleeji | 218 |
كان العمال دُول بيبنوا في "فرنسا"، فالمستعمر بقى كان بيبني دولته في قلب "الجزائر"، الدولة اللي خلّى فيها الجزائريين كأنهم مهاجرين في بلدهم! عملّهم قوانين عنصرية في وطنهم! أخطر هذه القوانين كان قانون اسمه قانون "الأهالي"، اللي اتعمل سنة 1881، دا القانون اللي حوّل الجزائريين المسلمين إلى رعايا أو مواطنين | Statement | Masri | 217 |
درجة تانية، وادّى للإدارة الاستعمارية الفرنسية سُلطات مطلقة، "دير براحتك يا بيه!" ما فيش لا قانون ولا عدالة، أي مسئول فرنسي كان يقدر يعاقب أي حد جزائري فورًا. فجأة، ممكن تلاقي نفسك واخد غرامة، محطوط في السجن، والأسوأ إن أملاكك ممكن تتصادر، وتتنفي لبلد تانية خالص! ودي لا فيها نقض | Statement | Khaleeji | 201 |
ولا استئناف، الحُكم بيجيلك "إنستاباي"! حتى معنى زي الجريمة للجزائري كان معنى غامض جدًا وفضفاض، انت لو "تنّشنت" مع واحد فرنساوي، بقت جريمة، وبقيت مطلوب للعدالة! اتجمّعت انت و4 أصحابك، واتنقلّتم من غير ترخيص، دي برضه جريمة! أتفه الأسباب بقت تتحول عند الفرنسيين إلى جرائم تستوجب العقاب! وبنشوف نفس اللي | Statement | Masri | 230 |
بيحصل للجزائريين في "فرنسا" كان برضه بيحصل للجزائريين في "الجزائر"، كانوا بيُجبروا إن هما يشتغلوا في قلب بلدهم على العمل القسري، كانوا بيشتغلوا في مشاريع البنية التحتية والمستوطنات الزراعية. على الأقل، في "فرنسا"، كان اسمها غربة وبيشتغلوا برة، إنما متغرب في بنيتي التحتية؟! "، بس مش دا المفروض عادي؟ يعني | Question | Masri | 222 |
دولة مستعمرة بتستعمر دولة، فطبيعي إن هما يهينوا ناس ويهينوا شعبها ويقتلوهم، ويجردوهم من هوياتهم، طبيعي يا ، انت ما حدش احتلك ولّا إيه؟! يا ، دا محتل بيشوف شغله، انت متضايق ليه؟! دا دوره في التاريخ." الحقيقة، يا عزيزي، إن انت اللي بتقوله طبعًا أكيد فيه شيء من الصحة | Question | Iraqi | 204 |
يعني، بس استعمار "فرنسا" لـ"الجزاير" كان استعمار Pro Max، كان بـ4 كاميرات! "الجزاير" لم تكن مستعمرة تقليدية، زي مثلًا "تونس" أو "المغرب" بالنسبة لـ"فرنسا"، لأن مثلًا من سنة 1848 "فرنسا" ضمت "الجزائر" رسميًا عشان تبقى جزء من أرضها، وقامت مقسّماها إلى ولايات فرنسية، "فرنسا" أيقنت إن بقاءها وسيطرتها مش بس | Statement | Masri | 229 |
هيتم بالقوانين والقوة العسكرية، "احنا عايزينها دولة فرنسية، حتى الرعايا دُول لازم يبقوا فرنسيين. ودا مستحيل يحصل غير لمّا نسيطر على الهوية واللغة." الاحتلال الفرنسي كان طبعًا في الأول فارض اللغة الفرنسية في الإدارة، وكمان، في التعليم والمعاملات الرسمية، عشان كل دا، يا عزيزي، مع الوقت، تتحول اللغة العربية إلى | Statement | Khaleeji | 216 |
لغة على الهامش، ما تخشش في المجموع! | Statement | Khaleeji | 23 |
وعلى حسب مقال بعنوان... فهناك مجموعة من القرارات والإجراءات والقوانين شوّهوا دور اللغة العربية كمكوّن أساسي في الوحدة الوطنية، المدارس كانت بتدرّس كل المواد باللغة الفرنسية، المشكلة، يا عزيزي، إن كل المواد كانت فرنسية، يعني، تاريخ فرنسي، جغرافيا فرنسية، أما بقى العربي، وتاريخ "الجزاير"، كل دا برة المنهج، اختياري كدا | Statement | Masri | 218 |
في الكتاتيب والمساجد. "طب والله يا الحمد لله إن كانت الحاجات دي موجودة عشان تحفظ شوية من اللغة العربية والثقافة الجزائرية. استنى، يا عزيزي، انت طيب أوي بجد! خلّيني أقولّك، يا عزيزي، إن أغلب الكتاتيب والمساجد اللي بتعلم "القرآن" والعربي، فيه كتير منها اللي اتقفل، وكتير اللي اتفرض عليهم قيود، | Statement | Khaleeji | 209 |
وابتدت تحصل عمليات ملاحقة للشيوخ اللي كانوا بيدرّسوا! وكمان،يا عزيزي، عشان الفرنساويين ما يوحدوش الصفوف، هيتبعوا سياسة "فرّق تسُد"، "مش بس هنقلب المجتمع فرنساوي، لأ، دا احنا هنخلّيه متقسّم هو نفسه، زي إيه؟ زي إن احنا مثلًا هنخلق صراعات بين الهوية الأمازيغية والهوية العربية." والانقسامات دي، يا عزيزي، لسة أثرها | Question | Khaleeji | 240 |
ممتد لحد النهاردة، عايز تتفرج؟ انزل بُص على الـ"كومنتات" دلوقتي، فيه محاضر شغالة تحت! آه والله! الاحتلال كمان قدِر يربط اللغة بالمكانة الاجتماعية، فالفرنساوي تحول إلى لغة الوظائف والسُلطة، أما العربي بقى فارتبط بالفقر والمناطق المهمشة! ونتيجةً لقرن كامل من هذه السياسات، بقى عندك أكتر من 100 سنة من الاحتلال، | Question | Masri | 226 |
100 سنة هذا الشعب محروم من لغاته وهوياته، سواء العربية أو الأمازيغية، 100 سنة طلّعت جيل كامل، ودا، يا عزيزي، كان هدف "فرنسا". سهل أي حد، يا عزيزي، يحتل أرض، ولكن المحتل الصح يحتل العقول! دلوقتي، يا عزيزي، خلّينا نرجع من "الجزاير"، ونوصل مطار "شارل ديجول"، فيه حدث مهم جدًا | Statement | Khaleeji | 196 |
في "فرنسا"، وهو The Great War، | Statement | Masri | 17 |
الحرب العظمى. لو رُحنا، يا عزيزي، نبص تاني على وضع المهاجرين الجزائريين في "فرنسا"، وتحديدًا تحديدًا، في العقد الثاني من القرن الـ20، وإبان الحرب العالمية الأولى، بتشتعل شرارة حركات هجرة من "الجزاير"، تسألني: "ليه؟" أقولّك: "فرنسا" كانت محتاجة الجزائريين، "فرنسا"، زي ما قُلتلك، كانت عايزة تحولهم إلى رعايا فرنسيين، وبما | Question | Khaleeji | 240 |
إنها المفروض يعني دولة عظمى، من الإمبراطوريات القديمة يعني، وداخلة بتسخّن الحرب العالمية الأولى، | Statement | Khaleeji | 66 |
فهؤلاء الرعايا، أو زي يعني ما كانت بتسميهم... "طالما علّمناهم هوياتنا ولغتنا، يبقى لازم يحسوا بمشاكلنا، تعالى، بنتخانق برة يا أخي! تعالى اتخانق معايا! كأن احنا اتكلمنا مع بعض فرنساوي وكلنا عيش فرنساوي!" وهنا، يا عزيزي، بنشوف أكتر من 100 ألف عامل جزائري اتجندوا للحرب، بو، بو، بو، بو، بو! | Statement | Khaleeji | 225 |
الحرب تخلص، يا عزيزي، دُول يرجعوا تاني يبقوا مواطنين وتمام؟ "لأ، انت يا French Subject خلاص!" بنهاية الحرب، فضلوا العمال دُول موجودين في "فرنسا"، لإعادة الإعمار، "دُول مش مجرد مهاجرين عايزين نرجّعهم بلدهم، دُول رعايا فرنسيين." - "طب ادّيني حقوقي!" - "لا، انت برضه ما لكش حقوق." لو عايز، يا | Question | Masri | 207 |
عزيزي، تشوف الحقوق الحقيقية، فعايزك تروح تبص على المستوطنين الأوروبيين اللي كانوا عايشين في "الجزاير"، واللي اتسموا بعد كدا باسم "الأقدام السوداء"، لأن هما كانوا بيلبسوا جزم جلد سودا، بينما معظم الجزائريين اللي هما أصحاب الأرض، بيمشوا حافيين أو لابسين بُلَغ! من هنا، يا عزيزي، تقدر تشوف ازاي المشروع الاستعماري | Statement | Masri | 223 |
الفرنسي، عمل شروخ كتير وعميقة في المجتمع الجزائري. المحصلة في النهاية، إن الجزائري في قلب بلده، أو حتى برة بلده، مُجبر في لغته ووجدانه وثقافته حتى الأفكار إنه يبقى فرنساوي، من غير ما ياخد حقوق الفرنساوي! المهم، يا عزيزي، بتخلص الحرب العالمية الأولى، | Statement | Khaleeji | 175 |
كام سنة، وبنخش في إيه؟ الحرب العالمية التانية. بوصولنا، يا عزيزي، للحرب العالمية التانية، "فرنسا" بتواجه خطر وجودي، خطر، يا عزيزي، اسمه خطر النازيين. "فرنسا"، يا عزيزي، عملت Promise، Proof، لو شاركت معاها في الحرب، هتدّيها استقلالها، حتة كدا "عنترة بن شدّاد"، هه! يلّا بقى، جهّز سيف حاد يزجي المنايا، | Question | Masri | 212 |
ورُمح صدره الحتف المميت! Incentive! تخلّص على "هتلر"؟ مبروك عليك، بقيت من أسياد "عبس"! بالفعل، يا عزيزي، الجزائريين بيوافقوا على الصفقة، وبيشارك مئات الآلاف من الجزائريين في حروب الفرنسيين. وبدون، يا عزيزي، حرق للأحداث، "فرنسا" بتنتصر في الحرب العالمية التانية، هيه! مع "الحلفاء" طبعًا يعني، هما اتقلّعوا، "باريس" اتسحبت... | Question | Masri | 240 |
في كمين! بس مع المنتصرين. بنشوف هنا بقى، يا عزيزي، الجزائريين غضبانين جدًا! وفي يوم 8 مايو 1945، بيخرج الجزائريين في مظاهرات بتنادي بالاستقلال، "انتم كاسرين الـ100 سنة، يا بخت مين زار وخفف! ما فيش حاجة تتاخد! انتم ناقص تفكّوا الصحرا وتروّحوا بيها!" وفي نفس اليوم، في "سطيف"، الشاب "سعال | Statement | Masri | 215 |
بوزيد" رفع في المظاهرات، يا عزيزي، علم "الجزاير"، العلم اللي كان ممنوع يترفع وقتها. ظابظ فرنسي طلب منه إن هو ينزّل العلم، "بوزيد"، يا عزيزي، بيرفض، بيقوم الظابط عامل إيه؟ بيقوم ضاربه بالرصاص، ودا، يا عزيزي، كان من أوائل قتلى وضحايا المظاهرات، اللي هتفضل تزيد، وتنفجر بعد كدا. الجيش الفرنسي، | Question | Masri | 218 |
يا عزيزي، كان بيتعامل مع هذه المظاهرات على إنها حرب، كان بيستعمل فيها أسلحته البرّية والبحرية والجوية، وشن حملات اعتقال واسعة، دمروا قرى بالكامل في مجازر هتُعرف بعد كدا بـ"مجازر 8 مايو 1945"! في النهاية، كان وصل عدد القتلى في هذه المجازر لكام يا عزيزي؟ 45 ألف قتيل! 45 ألف! | Question | Masri | 192 |
واحد من أشهر وأبرز رموز هذه الفترة، واحد اسمه "مصالي الحاج"، دا مناضل سياسي، أسس صحف وعمل أحزاب، في محاولة منه لتوحيد الحركات الوطنية المختلفة، الراجل دا كان مركّز على التغيير السياسي السلمي، وشغله على الأرض ساهم في بناء شعور وطني عميق بين الجزائريين بضرورة التغيير. وبعد مجازر 1945، اللي | Statement | Iraqi | 201 |
حكيتلك عنها، "الحاج" سنة 46 بيأسس حزب اسمه "حركة انتصار الحريات الديمقراطية"، الحزب دا، يا عزيزي، بيكسب الأغلبية في الانتخابات سنة 1948. اللي "فرنسا"، يا عزيزي، بتعمله هي إنها بتعمل إيه؟ بتحل هذ الحزب، ما فيش! دا، يا عزيزي، خلّى شباب الحزب يفقدوا إيمانهم بفكرة التغيير السلمي، "واضح إن الحريات | Question | Khaleeji | 217 |
الفرنسية ومبادئ الثورة الفرنسية دي ما بتشتغلش غير في !" بيبدأ، يا عزيزي، غضب الجزائريين يتراكم لحد ما ينفجر، | Statement | Khaleeji | 82 |
وبانفجاره، هيشتعل ما يُعرف باسم "ثورة التحرير الجزائرية". في 1 نوفمبر سنة 1954، "جبهة التحرير الوطني" أعلنت إنها هتستعمل كل الوسائل الممكنة سواء كفاح سلمي أو كفاح مسلح عشان نحقق هدف واحد بس، وهو الاستقلال. أول خطوة عملوها الجزائريين هي إن هما راحوا للحكومة الفرنسية، وقالولها: "يا حكومة يا فرنسية، | Statement | Khaleeji | 216 |
الطريق الوحيد للسلام بيننا هو الاعتراف بحق الشعب الجزائري في تقرير مصيره." والمطالب كانت واضحة، الاعتراف بالجنسية الجزائرية، إسقاط كل القوانين اللي بتعتبر "الجزاير" مجرد مستعمرة، وفتح مفاوضات مع ممثلي الشعب الجزائري، وكل دا اتلخص في بيان أول نوفمبر، البيان اللي حدد أهداف الثورة، حرية، استقلال، إعادة بناء الدولة الجزائر... | Statement | Iraqi | 224 |
والقضاء على الاستعمار. الجبهة الجزائرية أكدت على إن "احنا مش عايزين دم، بس لو لزم الأمر، فالسلاح موجود." "فرنسا"، يا عزيزي، شافت البيان بيرسم صورة دولة جديدة، دولة مختلفة تمامًا عن مستعمراتهم اللي هما عملوها بإيديهم، "معقول؟! أنا أستاهل كدا؟! بعد ما علّمتكم الفرق بين الـNous والـVous؟! كنتم بتتلخبطوا في | Question | Khaleeji | 221 |
الضماير! ماشي! إيش حال كنت قايلّكم إن اللغة نُصها حروف صامتة؟! جايين دلوقتي تتكلموا؟! اللي انتم طالبينه دا، ما ينفعش! إيه دولة ديمقراطية، عندها سيادة خاصة؟! وإيه موضوع المبادئ الإسلامية، واحترام الحقوق الشخصية؟! إيه دا؟!" بنشوف، يا عزيزي، "فرنسا" بترفض البيان، | Question | Khaleeji | 201 |
وزير الداخلية الفرنسي وقتها قال بحسم... | Statement | Levantine | 27 |
Subsets and Splits
No community queries yet
The top public SQL queries from the community will appear here once available.